Is dit regtig alles gratis?
Hoe kan ek sonder advertensies leer?
Hoe kan ek help met julle projek?
Hoe lank neem dit 'n mens om te leer blindtik (op gevoel te tik)?
Hoe meet 'n mens die aanwyser "woorde per minuut" (WPM)?
Wat het ek nodig om TypingStudy.com gebruik?
Wanneer ek die les begin, wys die program dat ek die Shift-sleutel plus die letter wat gevra word (d.w.s. Shift+letter), moet druk. Hoekom is dit so?
Vir wie is Typing Study?
Is Typing Study geskik vir mense met disleksie?
1) As jy registreer, het jy inligting oor hoe jy vorder en 'n vorderingsgeskiedenis.
2) Jy kan ook (ná 'n klein donasietjie) sonder advertensies leer.
Ná 'n klein donasietjie van jou kant sal ons die advertensies van jou rekening afhaal. Wees egter asseblief geduldig, want dit is 'n handmatige proses.
Jy kan help deur – 1) kommentaar te skryf oor waarvan jy hou en nie hou nie
2) te skryf oor jou idees oor hoe om die leerondervinding (en natuurlik enigiets anders) te verbeter
3) vir jou vriende van ons te vertel (ons webwerf op sosiale netwerke te deel en ons te besoek op https://www.facebook.com/TouchTypingStudy)
Die tyd wat dit neem om goed te leer blindtik, hang van jou af. Dis belangrik om gereeld te oefen. Vir goeie resultate stel ons voor dat jy minstens een les per dag doen.
Onthou, die feit dat jy weet waar al die letters sit beteken nie noodwendig dat jy reg is om vinnig te tik nie. Jou vingers moet die nodige bewegings of die sogenaamde "spierbeweging-geheue" van waar elke spesifieke sleutel is, inoefen om te kan tik sonder om aan die sleutels te dink of na die sleutelbord te kyk. Outomatiese bewegings word nét deur baie oefening bemeester. Onthou die Engelse spreekwoord: "Practice makes perfect" – niks anders nie!
Om WPM te meet, tel die program hoeveel woorde jy per minuut getik het: 1 woord = 5 karakters (spasies en leestekens ingesluit).
Wat die tegniese sy betref, het jy net 'n internetverbinding nodig ... maar om jou blindtikvaardighede te verbeter het jy ook motivering nodig, en moet jy gewillig wees om aan jou vaardighede te werk.
Maak asseblief seker dat Caps Lock nie aan is wanneer jy begin tik nie. Dit is wanneer Caps Lock aan is dat die program jou vra om die Shift-sleutel en die letter wat gevra word tegelykertyd te druk.
Typing Study is vir almal wat hulle blindtikvaardighede wil ontwikkel. Blindtik is die vaardigheid wat 'n mens in staat stel om te tik sonder dat jy na die sleutelbord hoef te kyk om die regte letters te vind.
Ja. TypingStudy is vir mense met disleksie ook geskik. Blindtikvaardighede gee beslis vir iemand met disleksie 'n voorsprong. (Omdat party mense sukkel met handgeskrewe teks, trek hulle groot voordeel as teks getik is, vanuit 'n spoedoogpunt sowel as 'n leesbaarheidsoogpunt.) En natuurlik help dit geweldig as 'n mens die teks op rekenaar het, want dan kan jy 'n speltoetser gebruik!